A BIZOTTSÁG HATÁROZATA
(2004. december 3.)
létesítményeknek a baromfi és a keltetőtojás Közösségen belüli kereskedelme tekintetében való jóváhagyására vonatkozó tervek jóváhagyásáról
(az értesítés a B(2004) 4544. számú dokumentummal történt)
(EGT vonatkozású szöveg)
(2004/835/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésére,
tekintettel a baromfi és keltetőtojás Közösségen belüli kereskedelmére és harmadik országból történő behozatalára irányadó állat-egészségügyi feltételekről szóló, 1990. október 15-i 90/539/EGK tanácsi irányelvre (1), és különösen annak 3. cikke (2) és (3) bekezdésére,
mivel:
(1)
A 92/139/EGK (2), 92/140/EGK (3), 92/141/EGK (4), 92/281/EGK (5), 92/282/EGK (6), 92/283/EGK (7), 92/342/EGK (8), 92/344/EGK (9), 92/345/EGK (10), 92/379/EGK (11), 92/480/EGK (12), 94/964/EK (13) és 95/141/EK (14) bizottsági határozatok jóváhagyják a Dánia, Írország, Franciaország, az Egyesült Királyság, Portugália, Hollandia, Németország, Görögország, Spanyolország, Belgium, Olaszország, Finnország és Svédország által benyújtott, létesítményeknek a baromfi és a keltetőtojás Közösségen belüli kereskedelme tekintetében való jóváhagyására vonatkozó terveket.
(2)
Tekintetbe véve a baromfiágazatban bekövetkező fejlődést, e tagországokat és Ausztriát terveik frissítésére és azoknak a Bizottság részére történő újbóli benyújtására kérték.
(3)
A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia benyújtották a létesítményeknek a baromfi és a keltetőtojás Közösségen belüli kereskedelme tekintetében való jóváhagyására vonatkozó terveiket.
(4)
Ezek a tervek megfelelnek a 90/539/EGK irányelvben megállapított feltételeknek, és lehetővé teszik a kívánt célok elérését, amennyiben azok hatékonyan kerülnek végrehajtásra.
(5)
A közösségi jogszabályok egyértelműsége és következetessége érdekében a tagállamok által benyújtott módosított terveket, valamint az új tagállamok és Ausztria által benyújtott terveket jóvá kell hagyni.
(6)
Ennek megfelelően a 92/139/EGK, 92/140/EGK, 92/141/EGK, 92/281/EGK, 92/282/EGK, 92/283/EGK, 92/342/EGK, 92/344/EGK, 92/345/EGK, 92/379/EGK, 92/480/EGK, 94/964/EK és 95/141/EK határozatok hatályukat vesztik, és helyükbe ez a határozat lép.
(7)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A mellékletben felsorolt tagországok által benyújtott, létesítményeknek a baromfi és a keltetőtojás Közösségen belüli kereskedelme tekintetében való jóváhagyására vonatkozó tervek és módosított tervek jóváhagyást nyertek.
2. cikk
Ennek megfelelően a 92/139/EGK, 92/140/EGK, 92/141/EGK, 92/281/EGK, 92/282/EGK, 92/283/EGK, 92/342/EGK, 92/344/EGK, 92/345/EGK, 92/379/EGK, 92/480/EGK, 94/964/EK és 95/141/EK határozatok hatályukat vesztik.
3. cikk
Ennek a határozatnak a tagállamok a címzettjei.
Kelt Brüsszelben, 2004. december 3-án.